Csongrád Város Polgármesterétől

Száma: 11-2084-1/2015. „M”

Témafelelős: Gyöngyi Alexandra

ELŐTERJESZTÉS

## Csongrád Városi Önkormányzat Képviselő-testülete 2015. április 16. napján tartandó ülésére

Tárgy: Javaslat a Csongrádi Óvodák és Bölcsődék Igazgatósága alapító okiratának módosítására

**Tisztelt Képviselő-testület!**

A Tisztelt Képviselő-testület 2011/2012. (XI.22.) önkormányzati határozatával fogadta el a Csongrádi Óvodák és Bölcsődék Igazgatóságának alapító okiratát.

A módosítást elsődlegesen a 100/2014. (VI.26.) önkormányzati határozattal elfogadott döntés indokolja, miszerint a Bökényi „Napraforgó” Óvoda a 2014/2015-ös nevelési évtől kezdődően eggyel több, összesen 6 csoporttal működik. Ebből adódóan 2015/2016-os nevelési évtől kezdődően szükségessé válik a tagintézmény maximálisan felvehető gyermeklétszámának megemelése 25 fővel, melynek jogszabályi hátterét biztosítja „A nemzeti köznevelésről” szóló 2011. évi CXC. törvény (továbbiakban: Nkt.) 4. melléklete (maximális óvodai csoportlétszám: 25 fő) és „A nevelési-oktatási intézmények működéséről és a köznevelési intézmények névhasználatáról” szóló 20/2012. (VIII.31.) EMMI rendelet 2. melléklete (az óvodai csoportszoba alapterülete nem lehet kevesebb, mint 2 m2/fő).

Összefoglalva: a jelenlegi 5 csoportra vetített 25 fő, összesen 125 maximálisan felvehető gyermeklétszám, 6 csoportra vetített 25 fő, összesen 150 maximálisan felvehető gyermeklétszámra módosul.

Az alapító okirat 2012. évi elfogadását követően jogszabályi változások történtek mind a köznevelést, mind az egyéb adattartalmakat illetően, továbbá a Csongrád Megyei Kormányhivatal Szociális és Gyámhivatal 2014. január 27-én kelt CSC/01/119-4/2014. és CSC/01/120-2/2014. számú határozataival módosította a bölcsődei férőhelyek számát. Ezen változások is átvezetésre kerültek az egységes szerkezetbe foglalt és az előterjesztés 1. számú mellékletét képező alapító okiratban, mely „Az államháztartásról” szóló 2011. évi CXCV. törvény 8/A.§ (2) bekezdése szerinti a Magyar Államkincstár (továbbiakban: MÁK) honlapján közzétett formanyomtatvány alapján készült.

A tartalmi módosításokat az alábbi összefoglalás tartalmazza:

* A preambulumba a következő szöveg kerül:

Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján a Csongrádi Óvodák és Bölcsődék Igazgatósága alapító okiratát a következők szerint adom ki.

* A 2.2.1., a 3.1.1. és a 6.1.1. pontokban az önkormányzat neve (Csongrád Városi Önkormányzat) módosításra kerül.
* A 4.2. pontból törlésre kerül a bölcsődei szakágazat a MÁK által kiadott 2014. március 22. napján kelt törzskönyvi kivonat alapján.
* A 4.4. pontban szakfeladatok helyett kormányzati funkciószámok és kormányzati funkciók megnevezései kerülnek feltüntetésre a MÁK által kiadott 2014. március 22. napján kelt törzskönyvi kivonat alapján.
* Az 5.1. pont 2. bekezdésében feltüntetésre kerül a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm. rendelet.

A 3. bekezdés jogszabályi hivatkozásokat tartalmaz a tagintézmény-vezetők megbízásának rendjét illetően.

* Az 5.2. pont kiegészül az alábbi sorral:

|  |  |  |
| --- | --- | --- |
| 3 | megbízási jogviszony | A Polgári Törvénykönyvről szóló 2013. évi V. törvény |

* A 6.2.3. pontba az alábbi szöveg kerül:

Gazdálkodásával összefüggő jogosítványok: a költségvetési szerv számviteli, pénzügyi, munkaügyi feladatait megállapodás alapján Csongrád Városi Önkormányzat Gazdasági Ellátó Szervezet látja el.

* A 6.4.1. táblázatban az alábbi tagintézmények létszámai módosulnak:

|  |  |  |
| --- | --- | --- |
| 3 | Bökényi „Napraforgó” Óvoda | 125-ről 150-re |
| 7 | Széchenyi Utcai „Kuckó-mackó” Bölcsőde | 30-ról 24-re |
| 8 | Templom Utcai „Mesevár” Bölcsőde | 45-ről 51-re |

**Kérem a Tisztelt Képviselő-testületet az előterjesztés megtárgyalására és a határozati javaslat elfogadására.**

**Határozati javaslat**

Csongrád Városi Önkormányzat Képviselő-testülete a **„Javaslat a Csongrádi Óvodák és Bölcsődék Igazgatósága alapító okiratának módosítására***”*című előterjesztést megtárgyalta, és az alábbi döntést hozza:

1. A Képviselő-testület elfogadja a Csongrádi Óvodák és Bölcsődék Igazgatósága alapító okiratát egységes szerkezetbe foglalva az előterjesztés mellékletében szereplő tartalommal.
2. A Képviselő-testület felhatalmazza a polgármestert és a jegyzőt a módosított és egységes szerkezetbe foglalt alapító okirat aláírására.

Felelős: Bedő Tamás, polgármester

Dr. Szubally Brúnó, mb. jegyző

Határidő: azonnal

1. A Képviselő-testület felkéri a jegyzőt, hogy a Csongrádi Óvodák és Bölcsődék Igazgatósága módosított és egységes szerkezetbe foglalt alapító okiratát küldje meg az érintett intézmény részére, valamint a törzskönyvi nyilvántartásba történő bejegyzés miatt a Magyar Államkincstár számára.

Felelős: Dr. Szubally Brúnó, mb. jegyző

Határidő: azonnal

Erről értesítést kapnak:

1. A Képviselő-testület tagjai
2. Dr. Szubally Brúnó, mb. jegyző
3. Gyöngyi Alexandra, oktatási referens és általa:
4. Az érintettek

Csongrád, 2015. április 9.

**Bedő Tamás**

polgármester

**a 11-2084-1/2015. sz. előterjesztés 1. számú melléklete**

Okirat száma: ………………/2015.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján a Csongrádi Óvodák és Bölcsődék Igazgatósága alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Csongrádi Óvodák és Bölcsődék Igazgatósága
   2. A költségvetési szerv
      1. székhelye: 6640 Csongrád, Templom u. 4-8.
2. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2000.09.01.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Csongrád Városi Önkormányzat
      2. székhelye: 6640 Csongrád, Kossuth tér 7.
3. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Csongrád Városi Önkormányzat
      2. székhelye: 6640 Csongrád, Kossuth tér 7.
4. **A költségvetési szerv tevékenysége**
   1. A költségvetési szerv közfeladata: köznevelés

Az óvoda a gyermek hároméves korától a tankötelezettség kezdetéig nevelő intézmény.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | Óvodai nevelés |

* 1. A költségvetési szerv alaptevékenysége:

Bölcsődei ellátás:

* Személyes gondoskodás keretébe tartozó gyermekjóléti alapellátás - gyermekek napközbeni ellátása.
* Enyhe értelmi fogyatékos, enyhe mozgáskorlátozottság miatt akadályoztatott gyermekek ellátása.
* Hátrányos helyzetű és halmozottan hátrányos helyzetű gyermekek integrált bölcsődei ellátása.

Óvodai ellátás:

* A gyermek hároméves korától a tankötelezettség kezdetéig tartó, a teljes óvodai életet átívelő foglalkozásokat és a gyermek napközbeni ellátásával összefüggő feladatokat is magában foglaló óvodai nevelési tevékenység.

Az óvoda felveheti azt a gyermeket is, aki a harmadik életévét a felvételtől számított fél éven belül betölti.

* Óvodai ellátás, integrált óvodai nevelés az alábbi kiemelt figyelmet igénylő gyermekek körében történik:
* Beilleszkedési, tanulási, magatartási nehézséggel küzdő gyermek, aki a szakértői bizottság szakértői véleménye alapján az életkorához viszonyítottan jelentősen alulteljesít, társas kapcsolati problémákkal, tanulási, magatartásszabályozási hiányosságokkal küzd, közösségbe való beilleszkedése, továbbá személyiségfejlődése nehezített vagy sajátos tendenciákat mutat (BTM)
* Sajátos nevelési igényű gyermek, aki a szakértői bizottság szakértői véleménye alapján mozgásszervi, érzékszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd (SNI)
* Hátrányos helyzetű és halmozottan hátrányos helyzetű gyermekek integrált óvodai nevelése.
  1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 091110 | Óvodai nevelés, ellátás szakmai feladatai |
| 2 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 3 | 091140 | Óvodai nevelés, ellátás működtetési feladatai |
| 4 | 104030 | Gyermekek napközbeni ellátása |

* 1. A költségvetési szerv illetékessége, működési területe: Elsődlegesen Csongrád város közigazgatási területe

1. **A költségvetési szerv szervezete és működése**
   1. A költségvetési szerv vezetőjének megbízási rendje:

A kinevezési, megbízási jogkör gyakorlója a Csongrád Városi Önkormányzat Képviselő-testülete nyilvános pályáztatás (amennyiben azt a jogszabály előírja) alapján. A pályázati eljárással kapcsolatos feladatokat a jegyző látja el.

A költségvetési szerv vezetője megbízásának rendjét meghatározó jogszabályok: Magyarország helyi önkormányzatairól szóló 2011. évi CLXXXIX. törvény, a közalkalmazottak jogállásáról szóló 1992. évi XXXIII. törvény, a nemzeti köznevelésről szóló 2011. évi CXC. törvény, a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm. rendelet, valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet.

A kinevezési, megbízási jogkör magába foglalja a felmentés, az összeférhetetlenség megállapítását, a fegyelmi eljárás megindítását, a fegyelmi büntetés kiszabását. Az egyéb munkáltatói jogkört a polgármester gyakorolja, melyen a kinevezési, megbízási jogkörön kívül minden más munkáltatói jogot kell érteni.

A vezető felett az egyéb munkáltatói jogokat a polgármester gyakorolja.

A tagintézmény-vezetők megbízásának rendje: A tagintézmény-vezetők megbízásának rendjét a közalkalmazottak jogállásáról szóló 1992. évi XXXIII. törvény, a nemzeti köznevelésről szóló 2011. évi CXC. törvény, a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm. rendelet rögzíti. A tagintézmény-vezető felett a munkáltatói jogokat a vezető látja el. A vezető a tagintézmény-vezetését átmenetileg vagy tartósan is elláthatja.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | A közalkalmazottak jogállásáról szóló 1992. évi XXXIII. törvény |
| 2 | munkajogi jogviszony | A munka törvénykönyvéről szóló 2012. évi I. törvény |
| 3 | megbízási jogviszony | A Polgári Törvénykönyvről szóló 2013. évi V. törvény |

* 1. A költségvetési szerv szervezeti felépítése és működése:

A költségvetési szerv szervezeti felépítését és működésének rendjét, a belső és külső kapcsolatokra vonatkozó rendelkezéseket a Szervezeti és Működési Szabályzat határozza meg.

1. **A köznevelési intézményre vonatkozó rendelkezések**
   1. A köznevelési intézmény fenntartójának
      1. megnevezése: Csongrád Városi Önkormányzat
      2. székhelye: 6640 Csongrád, Kossuth tér 7.
   2. A köznevelési intézmény
      1. típusa: óvoda
      2. alapfeladatának jogszabály szerinti megnevezése: köznevelés
      3. gazdálkodásával összefüggő jogosítványok: a költségvetési szerv számviteli, pénzügyi, munkaügyi feladatait megállapodás alapján Csongrád Városi Önkormányzat Gazdasági Ellátó Szervezet látja el.
   3. A köznevelési intézmény tagintézménye(i):

|  |  |  |
| --- | --- | --- |
|  | tagintézmény megnevezése | tagintézmény címe |
| 1 | Bercsényi Utcai „Kincskereső” Óvoda | 6640 Csongrád, Bercsényi u. 2. |
| 2 | Bokrosi „Napsugár” Óvoda | 6648 Csongrád-Bokros, Gyójai u. 1. |
| 3 | Bökényi „Napraforgó” Óvoda | 6640 Csongrád, Orgona u. 26. |
| 4 | Fő Utcai „Platánfa” Óvoda | 6640 Csongrád, Fő u. 38. |
| 5 | Széchenyi Utcai „Gézengúz” Óvoda | 6640 Csongrád, Széchenyi út 31. |
| 6 | Templom Utcai „Delfin” Óvoda | 6640 Csongrád, Templom u. 4-8. |
| 7 | Széchenyi Utcai „Kuckó-mackó” Bölcsőde | 6640 Csongrád, Széchenyi út 27. |
| 8 | Templom Utcai „Mesevár” Bölcsőde | 6640 Csongrád, Templom u. 4-8. |

* 1. A feladatellátási helyenként felvehető maximális gyermek-, tanulólétszám a köznevelési intézmény
     1. tagintézményében:

|  |  |  |
| --- | --- | --- |
|  | tagintézmény megnevezése | maximális gyermek-, tanulólétszám |
| 1 | Bercsényi Utcai „Kincskereső” Óvoda | 128 |
| 2 | Bokrosi „Napsugár” Óvoda | 48 |
| 3 | Bökényi „Napraforgó” Óvoda | 150 |
| 4 | Fő Utcai „Platánfa” Óvoda | 95 |
| 5 | Széchenyi Utcai „Gézengúz” Óvoda | 72 |
| 6 | Templom Utcai „Delfin” Óvoda | 175 |
| 7 | Széchenyi Utcai „Kuckó-mackó” Bölcsőde | 24 |
| 8 | Templom Utcai „Mesevár” Bölcsőde | 51 |

* 1. A feladatellátást szolgáló ingatlanvagyon:

|  |  |  |  |  |  |
| --- | --- | --- | --- | --- | --- |
|  | ingatlan címe | ingatlan helyrajzi száma | ingatlan hasznos alapterülete (m2) | vagyon feletti rendelkezés joga vagy a vagyon használati joga | az ingatlan funkciója, célja |
| 1 | 6640 Csongrád, Bercsényi u. 2. | 1677 | 1576 | önkormányzati tulajdon | óvoda |
| 2 | 6648 Csongrád-Bokros, Gyójai u. 1. | 10070 | 6466 | önkormányzati tulajdon | óvoda |
| 3 | 6640 Csongrád, Orgona u. 26. | 5627 | 5435 | önkormányzati tulajdon | óvoda |
| 4 | 6640 Csongrád, Fő u. 38. | 915 | 944 | önkormányzati tulajdon | óvoda |
| 5 | 6640 Csongrád, Széchenyi u. 31. | 3866 | 1439 | önkormányzati tulajdon | óvoda |
| 6 | 6640 Csongrád, Templom u. 4-8. | 79 | 4410 | önkormányzati tulajdon | óvoda |
| 7 | 6640 Csongrád, Széchenyi u. 27. | 3263 | 1519 | önkormányzati tulajdon | bölcsőde |
| 8 | 6640 Csongrád, Templom u. 4-8. | 79 | 4410 | önkormányzati tulajdon | bölcsőde |

1. **Záró rendelkezés**

Csongrád Városi Önkormányzata Képviselő-testülete a …………….. önkormányzati határozatával elfogadta a Csongrádi Óvodák és Bölcsődék Igazgatósága alapító okiratát.

Jelen alapító okiratot 2015. szeptember 1. napjától kell alkalmazni, ezzel egyidejűleg a költségvetési szerv 2012. november 26. napján kelt, 11-785-9/2012. okiratszámú alapító okiratot visszavonom.

Kelt: Csongrád, 2015. ….

P.H.

-------------------------------------------------- ---------------------------------------------------

Dr. Szubally Brúnó Bedő Tamás

mb. jegyző polgármester